Аԥсны еизгоу акоманда аиааира агеит ConIFA аверсиала ашьапылампыл азы 2016 шықәсазтәи адунеи ачемпионат аан, уи афинал аҟны Пенџьаб акоманда иаиааит 6:5 ҳәа. Убри аан аматч аамҭа хада хыркәшан 1:1 ҳәа, аиааира згаз далкаахеит 11-метратәи апенальтиқәа расраан.
55-тәи аминуҭ аан аԥсуа команда Пенџьаб акоманда ахьчаҩцәа зегьы ирылганы ампыл амбахь ишзахәоз ирышьҭит, аха аҭаршәра рылымшеит, убри ашьҭахьҵәҟьа пенџьабаа аҭак ҟарҵеит - ампыл рыманы аԥсуаа рымба иажәлан, Амар Перваль ҳамба иҭаиршәит. Абасала, атурнир аҿы уаанӡа мпылкгьы зцәымцацыз Аԥсны акоманда актәи ампыл рымба иҭашәеит.
Ахәмарра нҵәаанӡа х-минуҭк шагыз, ҳазегьы ҳаззыԥшыз ахҭыс ҟалеит - Руслан Шьониа Пенџьаб амба ампыл ҭаиршәит.
Иаанхаз аамҭа иалагӡаны акомандақәа уаҳа ампыл ҭадмыршәит, убри азы жәеизаметратәи апенальтиқәа рысрахь ииасит. Ашьапылампыласыҩцәа хәынтә-хәынтә иасит, урҭ рахьтә ԥшьба-ԥшьба ҭадыршәит, анаҩс даҽа акака ҭадыршәыртә алшара рырҭеит, убасҟан ауп аԥсуаа аԥыжәара анырга. Атурнир зегь аан еиԥш, аԥсуа команда амбахьчаҩ Алексеи Бондаренко оумашәа ибзиан дыхәмарит - ҩ-пенальтик ааникылеит.
Аԥсны еизгоу акоманда злахәыз афиналтә хәмарра ашьапылампыл абзиабаҩцәа ҽаамҭанык еиԥшымкәа рҽазыҟарҵеит.
Шьоукы-шьоук рхы-рҿқәа, иара убас рхагәҭқәа аԥсуа бираҟ асахьа рықәҭырхит.
Ачемпионат афиналтә хәмарраҿы еиқәшәеит Аԥсни Пенџьаби ркомандақәа.
Зынӡа ConIFA ахраҿазы еиндаҭлон адунеи аҵкарқәа зегь рҟынтәи 12 тәыла ркомандақәа.
Ахәмарыҩцәа ыԥаны икәлаауа иаауа ампыл аԥхьа иаанызкыло ҳәа рҽаҿыршьаауеит.
Аԥсны еизгоу акоманда азыҟаҵаҩ хада Џьума Кәарацхьелиа ихәмарыҩцәа адҵақәа риҭоит.
Ахәмарра анҵәамҭазы аԥсуаа иҭадыршәыз ампыл ахәаԥшцәа даара иазыԥшын.
Абас 87-тәи аминуҭ азы Руслан Шьониа еицлабуаз рымчқәа еиҟареитәит - 1:1.
Аԥснытәи еизгоу акоманда абзиабаҩцәа адгылара ӷәӷәа аадырԥшуан.
Зегьы иреиҵбыз ахәаԥшцәагьы ремоциақәа рзынкыломызт.
Абас акоманда ахәмарыҩцәа уи ахҭыс рыдыркылеит.
Пенџьабаа рыцхәмарра акыр ишыуадаҩызгьы, игәышьҭыхган.
Уи ахәылԥаз атрибунақәа зегьы кәапеишәа иҭәын.
Ахәмарыҩцәа ргәырӷьара ҳәаак амамызт.
ConIFA ачемпионат аҟны аиааира згаз рселфи ҭырхуеит.
Аԥсуа шьапылампыласыҩцәа аҳамҭақәа рыҭара ацеремониаан.
Ачемпионат атрофеи хада аԥсуа шьапылампыласыҩцәа рнапаҿы.
Аԥсны аҵыҵындра акырџьара иазҳауеит, ауаа руҭрақәа, рашҭақәа рҿы ахатә ҭыԥ азалхны иҟоуп. Аха иҟоуп аҵыҵындра ззы чахәк аанагогьы, аҵыхәтәантәи аамҭақәа рзы уи ааӡаразы анаплакқәа аадыртуа иалагеит.
Убас шықәсқәак раԥхьа Гәылрыԥшь араион Дранда аҳаблан иаартын аҵыҵындрааӡарҭа, ара аус руеит хышәҩык рҟынӡа аҭыԥантәи анхаҩцәа, иара аарыхырҭа аҵакыра акәзар, 20 гектар иҟоуп.
Ари анаплакаҿы ҩ-хкык аҵыҵындра рааӡоит – Ruby Gem-и Albion-и, урҭ даара ихаауп, афҩы лаҳалаҳауа, харантәигьы иуаҳауеит. Ауаа аус руеит ашьыжь асааҭ хәба инаркны шьыбжьон асааҭ акынӡа. Дара ргәы ақәбзианы аус руеит, ауалафахәы ианаамҭоу еиԥҟьарада ироуеит.
Драндатәи анаплакаҿы изызҳауа аҵыҵындра есхымз аҽаҩра аанашьҭуеит, аӡынразы иаҳа имаҷны. Аусзуҩцәа алшықәсанык аус руеит, избанзар аҵиаақәа ршьапқәа есымша ирыцқьалатәуп, абаџьар ықәгалатәуп.
Еизыргаз аҵыҵындра амҿтәы иашьыкьқәа ирҭарҵоит, ирацәаны ианеизыргалак, атрактор ааины архьшәашәагахь инанагоит, Урыстәылаҟа аҭиразы ирышьҭаанӡа мышқәак ара иҭаҵаны ирымазар ауеит, акгьы ахьӡом. Ара иаадрыхуа аҵыҵындра Аԥсны аџьармыкьақәа рҿгьы ирҭиуеит. Аха аҭыԥ аҟны иааухәозар, кьылак 100-150 мааҭ ҳәа иуоуеит
Абас ауп Драндатәи анаплакаҿы аҵыҵындра шырыҟәшәо.
Еизыргаз аҵыҵындра хымԥада еилыхтәуп.
Ара ижәбоит аҵыҵындра шааҿырхызҵәҟьа.
Аҵыҵындра зҭарԥсо аиашьыкьқәа атрактор ацраҳәа иақәҵаны иҷыдоу архьшәашәагақәа рахь инаргоит.
Ара ҩ-хкык аҵыҵындра рааӡоит – Ruby Gem-и Albion-и
Анаплакаҿы аус зуа аҭыԥантәи анхаҩцәа заҵәык роуп.
Урҭ ашьыжь шаанӡа аусура иалагоит, шьыбжьон ихдыркәшоит.
Аусура иагьымариам, аха иагьыцәгьам, ара аҭагылазаашьа бзиақәа рзаԥҵоуп.
Иҟоуп ҭаацәаныла аус зуагьы.
Аҵыҵындра ахаара ишақәнагоу иамазарц азы амра бзианы иабароуп.
Аусзуҩцәа рџьабаа зду аҽаҩра иазгәыдууп.
Атракторгьы зыда ԥсыхәа рымам маругоуп.
Аҟәа аԥшаҳәаҿы ауаа гәахәарыла изҭаауа даҽа ҭыԥк рзацлеит - уи Сергеи Багаԥшь ихьӡ зху ашҭаҿы ишьақәдыргылаз аӡыршә ҿыц ауп.
Уи аргылара иалагеит хәажәкырамзазы, аусурақәа мҩаԥнагон Аҟәа АУН "Аиқәыршәазаара".
С.В. Багаԥшь ихьӡ зху ашҭаҿы иреиӷьу апроекти иааидкыланы азеиԥш еиҿкаареи рзы аконкурс рылаҳәан 2019 шықәса ԥхынгәы 1 азы. Аусура рыдкылара аҿҳәара акырынтә иацырҵахьан, избанзар арзаҳалқәа аналарымҵозгьы ыҟан.
Азыҳәақәа рыдкылара анхыркәшаха ашьҭахь, иаарту аконкурс амҩаԥгара знапы ианыз аусутә гәыԥ анапы ианҵан ажьырныҳәа 25 2021 шықәсазы апроекттә усумҭақәа рыдкылара хдыркәшарц, ирыдыркылахьаз аусумҭақәа рыҭҵаара иалагарц.
Уажәы игылоу аӡыршә аамҭалатәихар ҟалоит, аконкурс аҟны аиааира зго апроект аҿы уи арбамзар, ианымаалозар.
Аҟәа аԥшаҳәаҿы Сергеи Багаԥшь ихьӡ зху ашҭаҿы уажәааигәа ицәырҵит аӡыршә ҿыц.
Ара аиҩызцәа аӡәырҩы иреиқәшәарҭахеит, рфотосахьақәа ахьҭырхуа ҭыԥхеит.
Уи адагьы, ара ашоура зхызгар зҭахугьы еизоит.
Ари аӡыршәа аҳҭнықалақь ҳамҭас иеиҭеит Аҟәа ахада Беслан Ешба.
Аҭыԥантәи ауааԥсыра рыдагьы, уи аԥсшьаҩцәагьы иргәаԥхеит.
Иара убас ӡык инахәарц ара ацыгәқәеи алақәеи анааилогьы ыҟоуп.
Аҳҭнықалақь ауааԥсыра рахьтә шьоукы-шьоукы италиатәи аӡыршә Треви иеиԥшныршьалоит.
Даҽа џьоукых уи ҳақалақь архитектура ианаалом, ҳалаҿы иааиуам рҳәоит.
Ус акә, егьыс акә - ари аӡыршә ауаа рацәаҩны иаднаԥхьалеит.
Еиҳарак ахәыҷқәа даара иргәаԥхоит.
Аласбақәагьы уамашәа ибаны иахәаԥшлоит.
Аӡыршә иааигәаӡаны иахәаԥшыр зҭахугьы ҟалалоит, амала хӡааҟәрыла ҟарымҵарц рыҽгәарҭалароуп.
АҞӘА, рашәара 13 – Sputnik, Бадри Есиава. Аҟәа абылра ахьыҟалаз уаанӡатәи акондитертә фабрикаҿы амца ырцәоуп ҳәа аҭыԥ аҟынтәи адырра ҟаиҵоит Sputnik акорреспондент.
Аҭагылазаашьа ҷыдақәа рзы аминистр Лев Кәыҵниа иажәақәа рыла, амца уаҳа иацлаӡом, амцарцәаҩцәа ахыбра иҩналаны аихагылақәа зегьы ргәаҭара иалагеит.
Аҵыхәтәантәи адыррақәа рыла, амцарцәара иаҿын Аҟәа ақалақьи Аҟәеи Гәылрыԥшьи араионқәеи иртәу амцарцәаратә гәыԥқәа ааба. Иара убас ацхыраара ҟарҵеит урыстәылатәи аруаа.
Аҭыԥ аҟны аус руеит амилициа аусзуҩцәа, Аԥсны АҶА амедицинатә усбарҭеи аԥшаара-еиқәырхаратә гәыԥи русзуҩцәа.
Амцарцәаразы иадԥхьалан Аҟәа ақалақь ахадара иатәу аӡымҩангага машьынагьы.
Амцакра азеиԥш ҵакыра зықь ԥшьыркца метра инареиҳауп.
Заанаҵатәи адыррақәа рыла, амца акит ахыбра аҭуан, уи мзызс иаиуз аҭҵаара иаҿуп. Ауааԥсыра рахьтә аӡәгьы ааха имоуӡеит.